Dobrý deň,

dovoľujeme si Vás požiadať o predloženie cenovej ponuky na predmet zákazky „**Oprava nožnicovej zdvíhacej plošiny VNP 500**“.

Predmetom zákazky je kompletná oprava brzdového a otočného systému nožnicovej zdvíhacej plošiny VNP 500 na automobilovom podvozku Renault BA 162II, ktorá sa využíva na práce a opravy na trakčnom vedení. Predpokladaný rozsah prác:

* Nový ozubený veniec otoče a jeho výmena;
* Repas pohonu, prevodovky a brzdného systému otoče (rozobranie, výmena ložísk a šnekového hriadeľa, úprava uloženia, oprava puzdier);
* Nový pastorok prevodovky;
* Nový kolektor pre horné ovládanie otoče z valu a jeho výmena a zapojenie;
* Drobný spojovací a elektro materiál;
* Doprava (vyzdvihnutie, odvoz a vrátenie plošiny)

**Miesto dodania zákazky a termín**: vyzdvihnutie vozidla vo vozovni Jurajov Dvor - Bratislava;

v lehote do 3 mesiacov od doručenia objednávky

**Technická spôsobilosť alebo odborná spôsobilosť:**

Uchádzač v ponuke predloží:

* **Referencie od 3 odberateľov, ktorými preukáže predchádzajúce skúsenosti s obdobným typom zdvíhacích plošín**

S otázkami technickej povahy sa prosím obráťte na:

**Ing. Viktor Krázel, tel. č. +421 2 5950 3222, e-mail:****krazel.viktor@dpb.sk**

Cenovú ponuku v EUR bez DPH zašlite prosím e-mailom **najneskôr do 14.05.2021 do 12:00 hod.**

**Do celkovej ceny prosím zahrňte všetky náklady, cena je záväzná a po uplynutí lehoty na predkladanie ponúk nie je možné upraviť cenu smerom nahor.**

**Oprava nožnicovej zdvíhacej plošiny VNP 500 sa bude realizovať na základe objednávky.**

V prílohe tejto výzvy sa nachádza **Dotazník uchádzača s návrhom na plnenie kritérií**, ktorý žiadame doplniť a predložiť v ponuke.

**Kontaktná osoba administrátora zákazky: Júlia Slabá, tel. č. +421 2 5950 1260**

**e-mail:** **slaba.julia@dpb.sk**